ਨਿਊ ਜਲਪਾਈਗੁੜੀ ਜੰਕਸ਼ਨ ਰੇਲਵੇ ਸਟੇਸ਼ਨ
ਨਿਊ ਜਲਪਾਈਗੁੜੀ ਜੰਕਸ਼ਨ ਰੇਲਵੇ ਸਟੇਸ਼ਨ ਭਾਰਤ ਦੇ ਰਾਜ ਪੱਛਮੀ ਬੰਗਾਲ ਦੇ ਵਿੱਚ ਸਥਿਤ ਹੈ। ਜੋ ਉੱਤਰੀ ਬੰਗਾਲ ਦੇ ਸਭ ਤੋਂ ਵੰਡੇ ਮਹਾਂਨਗਰ ਸਿਲੀਗੁੜੀ ਸ਼ਹਿਰ ਦੀ ਸੇਵਾ ਕਰਦਾ ਹੈ ਇਸਦਾ (ਸਟੇਸ਼ਨ ਕੋਡ NJP) ਹੈ। ਇਹ 1960 ਵਿੱਚ ਸਥਾਪਿਤ ਕੀਤਾ ਗਿਆ ਸੀ, ਉੱਤਰ-ਪੂਰਬੀ ਸਰਹੱਦੀ ਰੇਲਵੇ ਜ਼ੋਨ ਦੇ ਕਟਿਹਾਰ ਰੇਲਵੇ ਡਿਵੀਜ਼ਨ ਅਧੀਨ ਇੱਕ ਏ 1 ਸ਼੍ਰੇਣੀ ਬ੍ਰੌਡ-ਗੇਜ ਅਤੇ ਨੈਰੋ-ਗੇਜ ਰੇਲਵੇ ਸਟੇਸ਼ਨ ਹੈ। ਇਹ ਉੱਤਰੀ ਬੰਗਾਲ ਦਾ ਸਭ ਤੋਂ ਵੱਡਾ ਅਤੇ ਸਭ ਤੋਂ ਵਿਅਸਤ ਰੇਲਵੇ ਜੰਕਸ਼ਨ ਹੈ। ਇਹ ਜੰਕਸ਼ਨ ਰੇਲਵੇ ਸਟੇਸ਼ਨਾਂ ਵਿੱਚੋਂ ਸਭ ਤੋਂ ਵੱਡਾ ਰੇਲਵੇ ਸਟੇਸ਼ਨ ਹਨ-ਸਿਲੀਗੁੜੀ ਜੰਕਸ਼ਨ, ਗੁਲਮਾ, ਬਾਗਡੋਗਰਾ, ਮਾਟਿਗਾਰਾ, ਰੰਗਾਪਾਨੀ ਅਤੇ ਸਿਲੀਗੁਡੀ ਟਾਊਨ। ਨਿਊ ਜਲਪਾਈਗੁੜੀ ਜੰਕਸ਼ਨ ਨੂੰ 2016 ਦੇ ਸਰਵੇਖਣ ਵਿੱਚ ਭਾਰਤ ਦੇ 10ਵੇਂ ਸਭ ਤੋਂ ਸਾਫ਼ ਰੇਲਵੇ ਸਟੇਸ਼ਨ ਦਾ ਦਰਜਾ ਦਿੱਤਾ ਗਿਆ ਸੀ ਅਤੇ ਇਹ ਭਾਰਤੀ ਰੇਲਵੇ ਦੇ ਚੋਟੀ ਦੇ 100 ਬੁਕਿੰਗ ਸਟੇਸ਼ਨਾਂ ਵਿੱਚ ਸ਼ਾਮਲ ਸੀ। ਨਿਊ ਜਲਪਾਈਗੁੜੀ, ਇੱਕ ਰੇਲਵੇ ਸਟੇਸ਼ਨ ਦੇ ਰੂਪ ਵਿੱਚ ਉੱਤਰੀ ਬੰਗਾਲ, ਸਿੱਕਮ, ਨੇਪਾਲ, ਭੂਟਾਨ, ਬੰਗਲਾਦੇਸ਼ ਅਤੇ ਸੱਤ ਉੱਤਰ-ਪੂਰਬੀ ਰਾਜਾਂ (ਅਸਾਮ, ਅਰੁਣਾਚਲ ਪ੍ਰਦੇਸ਼, ਨਾਗਾਲੈਂਡ, ਮਣੀਪੁਰ, ਮਿਜ਼ੋਰਮ, ਤ੍ਰਿਪੁਰਾ ਅਤੇ ਮੇਘਾਲਿਆ) ਦੇ ਪ੍ਰਵੇਸ਼ ਬਿੰਦੂ ਦੇ ਰੂਪ ਵਿੰਚ ਕੰਮ ਕਰਦਾ ਹੈ। ਨਿਊ ਜਲਪਾਈਗੁੜੀ ਜੰਕਸ਼ਨ ਉੱਤਰ-ਪੂਰਬੀ ਰਾਜਾਂ ਨੂੰ ਪੂਰੇ ਭਾਰਤ ਨਾਲ ਰੇਲਵੇ ਦਵਾਰਾ ਜੋੜਨ ਦਾ ਕੰਮ ਕਰਦਾ ਹੈ।